সেমিনারে উদ্বোধনী বক্তব্য রাখেন ই-ক্যাব এর প্রেসিডেন্ট শমী কায়সার। উদ্বোধনী বক্তব্যের পর অনুষ্ঠিত হয় একটি আলোচনা সভা। যেখানে বক্তারা বাংলাদেশের ই-কমার্স খাতের বাধা দূরীকরণে ডিজিটাল পেমেন্ট সিস্টেমের ভ‚মিকা নিয়ে আলোচনা করেন। বক্তারা দেশের ই-কমার্স খাতের বর্তমান অবস্থা নিয়ে আলোচনা করেন এবং ই-কমার্স খাতকে এগিয়ে নিয়ে যেতে ইলেকট্রনিক পেমেন্ট সিস্টেমের ভ‚মিকার উপর গুরুত্বারোপ করেন। আলোচনায় সভায় আলোচক হিসেবে উপস্থিত ছিলেন ই-ক্যাব এর অর্থ সচিব জনাব মোহাম্মদ আব্দুল হক, ই-ক্যাব এর পরিচালক জনাব তানভির আহমেদ মিশুক, ফ্লাইট এক্সপার্ট এর প্রতিষ্ঠাতা ও প্রধান নির্বাহী জনাব সালমান রশিদ, বাংলালিংক এর ডিজিটাল সার্ভিস এর পরিচালক জনাব আব্দুল মুকিত আহমেদ এবং এসএসএল ওয়্যারলেস এর সিটিও জনাব শাহজাদা রেদওয়ান। আলোচনায় সভায় সভাপতিত্ব করেন বিডিজবস ডটকম এবং আজকের ডিল ডটকম এর প্রধান নির্বাহী জনাব ফাহিম মাশরুর।